Det var meget tæt på, at en SOK-helikopter gik ind i en redningsaktion i Jammerbugten torsdag aften. Kl. 21.15 tog en mand sig en svømmetur og efterlod en cykel og to hunde på stranden ved Hjortdal. En kvinde, der gik tur på stranden, blev efter nogen tid nervøs for at manden skulle være druknet og slog alarm. - Vi satte Søværnets Operative Kommando ind i sagen, og de stod klar med en helkopter mens vi sendte en patrulje til stranden, fortæller vagthavende hos politiet i Løgstør. Inden politiet nået frem dukkede manden op. Det skete kl. 21.56. Herefter blev alarmen til SOK afblæst.

Opsummering:
Frygt for at mand var druknet i Jammerbugten